जांचकर्ताओं का कहना है कि आसिया अंदराबी कई सालों से लश्कर प्रमुख हाफिज़ सईद से रिश्तों को खुलेआम कबूल करती है, लेकिन उसे कानून का सामना कभी नहीं करना पड़ा. जांच से जुड़े एक अधिकारी ने बताया, "उसने (आसिया अंदराबी ने) हाफिज़ सईद की एक रैली को टेलीफोन के ज़रिये संबोधित किया था... वह (हाफिज़ सईद) उसे (आसिया अंदराबी को) अपनी बहन कहता है..." आसिया अंदराबी के ट्विटर एकाउंट की पड़ताल करने पर पता चलता है कि लश्कर के बहुत से ऑपरेटिव उसे फॉलो किया करते हैं. एक अधिकारी ने कहा, "उनमें से कुछ कश्मीर घाटी में मौजूद सक्रिय आतंकवादी हैं, और कुछ पाकिस्तान-अधिकृत कश्मीर में..."